A tous ceulx qui ces présentes lectres verront et orront, nous Phelippe, marquis de Hochberg, conte de Neufchastel, seigneur de Seurre, Saint-Georges, et Chaigny, scavoir faisons à tous, comme il soit ainsi que ou mois de juillet l’an mil deus cens soixante et dix sept, feue dame Jehanne, lors dame d’Antigny et de Chaigny, de l’auctorité et consentement de feu Messire Thierry de Montbelyart jaidis son mary, voulsist, consentit et accorda que les hommes de Chassaignes eussent libertez et franchises en la ville dudit Chaigny en toutes choses quelxconques, selon qu’ils avoient au temps et par le temps que ladite dame d’Antigny et de Chaigny et le dit Messire Thierry de Montbelyart son mari les avoient donnés à feu Messire Pierre Desree jaidis chevalier et seigneur dudit Chassaignes et tant en champéages, pasturaige, usaige de rivières, parrières, que en toutes aultres choses. Voulsist en oultre qu’ils peussent et deussent mettre messiers selon qu’ils soloyent faire le temps passés. Mesmement quant ladicte donation fut faicte audit feu Messire Pierre Desrées, comme toutes ces choses et autres sont plus à plain contenues et declairées par les lectres sur ce faictes et receues par feu Jehan de Leodio dudit Chassaignes, jaidis notaire publique, soubs le scel de la Court Monseigneur le duc de Bourgoingne. Soit aussi ainsi que audit an mil deux cens soixante et dix sept oudit mois de juillet narracion faicte par feurent Marceaul de Lée lors seigneur dudit Chassaignes et Symonne sa femme, comme feu le dit Thierry de Montbelyart, sires de Montfort et dudit Chaigny eust donné en fied et chasement oudit Messire Pierre Desrées par avant mary de ladite Symonne et es siens ses hommes dudit Chassaignes, qu’ils sont et devoient estre de la franchise dudit Chaigny, lesdits hommes furent tenus et promirent par leurs seremenz donnez sur sainctes ewangilles de Dieu tenir et garder en la franchise dudit Chaigny dessus dit comme ses choses et autres sont aussi plus à plain contenues par les lectres sur ce faictes soubs le scel d’icelluy seigneur de Chaigny. Les teneurs desquelles lectres s’ensuigvent cy après et sont telles: In nomine Domini Amen, anno incarnationis ejusdem millesimo ducentesimo septuagesimo septimo, mense julio. Ego domina Johanna domina d’Antignei et de Chaigne notum facio omnibus presentes litteras inspecturis, quod ego laude et assensu domini Thierricy de Montbeliardi mariti mei, volo et concedo quod homines dictarum villarum de Chassaignes habeant libertatem in villa de Chaigne in omnibus quibuscumque prout habeant tempore quando ego et dictus dominus Thierricus maritus meus dedimus domino Petro Deeres militi defuncto et suis justiciam et dominium villarum predictarum de Chassaignes cum multis aliis rebus et quod homines dictarum villarum de Chassaignes habeant et possint habere usagium suum in pasquis et perreriis prout habebant tempore donnacionis facte. Item volo et concedo quod dicti homines predictarum villarum de Chassaignes possint et debeant missum ponere prout eum ponere solebant et consueverunt tempore predicto, videlicet quando predicta fuerunt data dicto domino Desrée militi prout superius continetur. Hactamen salvo quod de omnibus quod dictus misserius custodiet in justicia nostrum Johanne et domini Thierrici mariti mei predicti, nos debemus nos intromictere de omnibus querelis et de omnibus aliis quibuscumque modis omnibus usque ad finem querele et debemus inde levare et habere emendas nostras et dicto misserio a dictis omnibus villarum predictarum de Chassaignes electo. Idem misserius tenetur nobis aut mandato nostro facere fidelitatem antequam se intromicteat de misseria predicta. Et tenetur dictus misserius facere juri coram nobis, si aliquod fore faceret in justicia nostra predicta. Et tenetur dictus misserius exhibere coram nobis aut coram mandato nostro, justicie complementum de omnibus que ab ipsis peterentur sine alia aliqua errore reclamanda: videlicet de hiis quod custodiet in justicia nostra predicta. Et dictus misserius aliquod forefactum eis imponeret, nos debemus de hoc cognoscere usque ad finem querele. Et debent se dicti forefactores per nos justificari. Et est sciendum quod nos alium misserium non possumus ponere nisi cognito prius deffectu messerii electi sive positi ab omnibus dictarum villarum predictis. Hec autem omnia et singula prout superius continetur ego Thierricus dominus Montisfortis et de Chaigne maritus dicte Johanne laudo, volo et concedo et ea omnia ad voluntatem meam confiteor esse facta et tenemur. Et promittimus nos Johanna et Thierricus predicti per juramenta nostra super sancta Dei ewangelia corporaliter data et sub obligatione bonorum nostrorum omnium mobilium et immobilium ubicumque existencium predicta omnia tenere et inviolabiliter observare et in nullo per nos vel per alios contra ire tacite vel expresse. Volentes nos compelli ad observanciam omnium predictorum quasi ex re adjudicata per curiam domini ducis Burgundie, cujus jurisdicioni que ad hec supponimus nos et nostros heredes. In quorum omnium testimonium litteris istis sigillum dicte curie rogamus et obtinuimus apponi actum in presencia Johannis de Leodio notarii de Chaigne, domini Petri de Chassaignes presbyteri et domini Petri capellani dicte domine Johanne, testium ad hoc vocatorum, anno et mense predictis. Ainsi signé: J. DE LEODIO. A tous ceulx qui ces presentes lectres verront et orront, nous Marceaul de Lée sires de Chassaignes et Symonne sa femme, facons assavoir que comme Messires Thierry de Montbeliart sires de Montfort et de Chaigne, chevaliers, heust donné en fied et en chassement à Monsieur Pierre Desrées ça en arrières mary de moy Symonne dessus dicte et es siens les hommes de Chassaignes qui sont et deuvent estre de la franchise de Chaigne assavoir les hoirs de Robert Dervein, les hoirs Guerrecon, Robert La Geste et ses hoirs, les hoirs Monget Croissant, Henriet Paneaul, et ses hoirs, Parrenet le Sauveret et ses hoirs, Huguenin Levrot, les hoirs Pillot de Normyen, Moreau Laveaul et ses hoirs. Nous les hommes dessus dis sumes tenus et promettons par nos seremens donnés sur sains ewangilles corporelment tenir et garder en la franchise de Chaigne dessus dite. En tesmoignage de la quelle chose nous avons prier et requis de nostre amé seigneur Monsieur Thierry de Montbeliart, sires de Montfort et de Chaigne, de cui fié lesdits hommes sont et meuvent que il à ces présentes lectres mecte son seaul à ces presentes lectres, en tesmoingnaige de verite. Ce fut fait et donné l’an de grâce mil deux cens soixante dix sept ou mois de jougnet. Ainsy est que aujourdhuy date de cestes, nous ledit seigneur de Seurre, Saint-George, de Chaigney, de nostre certaine science et bon propoux et en faveur de nostre bien amé escuyer Francois de Ferrières seigneur de Saffres et dudit Chassaignes, avons confermées, consenties et ratiffiées et par ces presentes confermons, consentons, et ratiffions lesdites libertés et franchises au prouffit desdits de Chassaignes, le tout par la forme et manière contenues et declairées es dictes lectres et selon qu’ils en ont joy et usé le temps passés et joyssent de présent. Promectant par notre foy et serement, contre la teneur des dictes lettres ne de ces présentes n’en jamais venir ne consentir venir en quelque manière que ce soit. En tesmoing desquelles choses nous avons requis et obtenu le sée de la Court du Roy notre sire, duquel l’on use aux contraulx de la court de la Chancellerie de son duchié de Bourgoingne estre mis à ces présentes lettres. Faictes et passées à Lyon par devant Michelet Unice notaire juré de la Cour, le XIIIe jour de décembre l’an mil quatre cens quatre vingt et dix. En la présence de Symon seigneur de Cléron, Jehan de Sabies seigneur de Saint-Donat et Anthoine de Livron maistre d’ostel de mondit seigneur et Loys Venelle son secrétaire et plusieurs aultres tesmoings appellés et requis. Signé: UNICE.